TTCL ร้อนแรง พุ่ง 21% วอลุ่มแตะ 575 ลบ. หลังรับงานโรงไฟฟ้าถ่านหินในพม่า
TTCL ณ เวลา 10.22 น. ราคาอยู่ที่ 33.50 บ. บวก 6 บ. หรือ 21.82% มูลค่าซื้อขาย 575.01 ลบ. โดยราคาหุ้นปรับขึ้นแรงหลังจากวานนี้ (9 เม.ย.) บริษัทเผยได้รับงานโรงไฟฟ้าถ่านหิน 1,280 MW ในพม่า

10 เม.ย. 2558

ผู้สื่อข่าวรายงานว่า ราคาหุ้นบริษัท โตโย-ไทย คอร์ปอเรชั่น จำกัด (มหาชน) หรือ TTCL ณ เวลา 10.22 น. ราคาอยู่ที่ 33.50 บาท บวก 6 บาท หรือ 21.82% สูงสุดที่ 33.50 บาท ต่ำสุดที่ 31 บาท มูลค่าซื้อขายที่ 575.01 ล้านบาท ขณะที่ดัชนีตลาดหุ้นไทยโดยรวมบวก 0.09%
 
 
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่ วานนี้ (9 เม.ย.) นายฮิโรโนบุ อิริยา ประธานเจ้าหน้าที่บริหารและกรรมการผู้จัดการใหญ่ TTCL ระบุว่า บริษัทและบริษัทย่อยได้ร่วมลงนามในสัญญาการลงทุนใหม่ กับ Department of Hydropower Planning กระทรวงพลังงานไฟฟ้า สาธารณรัฐแห่งสหภาพเมียนมาร์ในการพัฒนาโครงการโรงไฟฟ้าพลังงานถ่านหิน ประเภท Ultra SuperCritical (USC)
ตลอดจนการดำเนินงานในโรงไฟฟ้า ชื่อโครงการ USC Coal-Fired Power Plant Project in Myanmar ขนาดและกำลังการผลิต 1,280 เมกกะวัตต์ (640 เมกกะวัตต์ จำนวน 2 ยูนิต) เทคโนโลยี Ultra Super Critical จากประเทศญี่ปุ่น เชื้อเพลิงถ่านหินนำเข้า จำนวน 4 ล้านตันต่อปีโดยประมาณ ที่ดินสิทธิการเช่าระยะยาว การผลิตจำหน่ายกระแสไฟฟ้าให้กับทางการ
โดยโครงการดังกล่าวตั้งอยู่ที่ Ye Township, รัฐมอญ, สาธารณรัฐแห่งสหภาพเมียนมาร์ มูลค่าโครงการ 2,800 ล้านเหรียญ สรอ. หรือ 91,000 ล้านบาท มูลค่าสัญญาก่อสร้าง EPC 2,300 ล้านเหรียญ สรอ. หรือ 75,000 ล้านบาท ระยะเวลาการก่อสร้างระหว่าง 4 ถึง 6 ปี อายุสัมปทานประมาณ 30 ปี รูปแบบการลงทุน Build-Operate-Transfer (BOT) โครงสร้างทางการเงินกู้ยืมเงินจากสถาบันการเงิน 75 ส่วนของผู้ถือหุ้น 25 การร่วมทุนอยู่ระหว่างการเตรียมการโดย TTCL